पुलिस को दी शिकायत में बस के चालक राजकुमार व परिचालक विकास कुंडू ने कहा है कि वे गुरुवार सुबह साढ़े 9 बजे भूना से हिसार जा रहे थे। जब वे गांव पाबड़ा पहुंचे तो उन्होंने मुख्य बस अड्डे व दूसरे बस अड्डे से सवारियों को बस में चढ़ा लिया। बस स्टॉपेज से काफी दूरी पर खड़े एक व्यक्ति ने हाथ दिया तो उन्होंने बस नहीं रोकी। बाद में उक्त व्यक्ति ने बाइक से पीछा किया व बस को रुकवा लिया। इस दौरान युवक ने अपने आपको पुलिस कर्मी बताते हुए बस नहीं रोके जाने को लेकर चालक राजकुमार से गाली-गलौज की व मारपीट करने लगा। परिचालक विकास जब बीच में आया तो पुलिस कर्मी ने उससे भी झगड़ा किया। इसी दौरान इस रूट से बरवाला पुलिस स्टेशन में कार्यरत दो पुलिस कर्मी गुजर रहे थे।